
	МЕСТНА ИНИЦИАТИВНА ГРУПА „ПАНАГЮРИЩЕ, СТРЕЛЧА, ЛЕСИЧОВО“

	ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ –

ЕВРОПА ИНВЕСТИРА В СЕЛСКИТЕ РАЙОНИ



О Б Я В А

ВОМР С ПОДКРЕПАТА НА ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 – 2020 

МИГ „Панагюрище, Стрелча, Лесичово“, кани желаещите да представят проектни предложения по Мярка 4.1.1 „Подкрепа за инвестиции в земеделските стопанства“ от Стратегията за ВОМР на МИГ „Панагюрище, Стрелча, Лесичово“ посредством процедура на подбор на проекти за безвъзмездна финансова помощ: 
BG06RDNP001- 19.078 „МИГ Панагюрище, Стрелча, Лесичово – подкрепа за инвестиции в земеделските стопанства“
Наименование на програмата: Програма за развитие на селските райони 2014-2020 г. с финансовата подкрепа на Европейски земеделски фонд за развитие на селските райони.
Mярка 19 „Подкрепа за местно развитие по LEADER (ВОМР — Водено от общностите местно развитие)“. 

Подмярка 19.2 „Прилагане на операции в рамките на стратегии за водено от общностите местно развитие“.

Цел на процедурата:

Подпомагане на земеделските стопанства в конкурентни за територията отрасли – етерично – маслени култури /роза и лавандула/ и да подобри цялостната дейност и икономическа ефективност в аграрния сектор. Постигане на устойчивост, стабилност, икономическа ефективност на земеделските стопанства, повишаване на заетостта в селскостопанския сектор и намаляване на вътрешната миграция. Създаване на  условия и възможности за развитие на земеделски бизнес в малките населени места, което ще допринесе за тяхното икономическо развитие и преодоляване на различията.
Допустими кандидати: 

1. Земеделски стопани за инвестиции в техните стопанства, пряко свързани с една или няколко от дейностите по първично селскостопанско производство и съхранение само на собствени земеделски продукти, както и подготовка на продукцията за продажба; 

2. Признати групи или организации на производители за инвестиции, които са от полза на цялата група или организация на производители и са свързани с основната земеделска дейност по производство и/или съхранение на земеделски продукти, произведени от техните членове, както и с подготовка на продукцията за продажба.

Допустими са само кандидати със седалище за ЮЛ и постоянен адрес за физическите лица на територията на МИГ „Панагюрище, Стрелча, Лесичово“.
Допустими дейности;

1. внедряване на нови продукти, процеси и технологии и обновяване на наличните производствени материални и/или нематериални активи; или

2.насърчаване на сътрудничеството с производителите и преработвателите на земеделски продукти; или

3. повишаване на енергийната ефективност в земеделските стопанства; и/или

4.подобряване условията на труд, подобряване на хигиенните, ветеринарните, фитосанитарните, екологичните и други условия на производство; или

5. подобряване качеството на произвежданите земеделски продукти; или

6. осигуряване на възможностите за производство на биологични земеделски продукти
Допустими разходи:
По настоящата процедура се допуска финансиране на разходи за материални и нематериални активи, СМР и услуги:
I. РАЗХОДИ ЗА МАТЕРИАЛНИ АКТИВИ

1. Разходи за закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес, включително за опазване компонентите на околната среда, получаване на топлинна и/или електроенергия, необходими за земеделските дейности на стопанството и подобряване на енергийната ефективност, съхранение и подготовка за продажба на земеделска продукция; 

2. Разходи за създаване и/или презасаждане на трайни насаждения, включително трайни насаждения от десертни лозя, медоносни дървесни видове за производство на мед, други бързорастящи храсти и дървесни видове, използвани за производство на биоенергия;

3. Разходи за закупуване на: съоръжения, прикачен инвентар за пчеларство и съответно оборудване, необходимо за производството на мед и други пчелни продукти, както и за развъждането на пчели-майки, включително чрез финансов лизинг

4. Разходи за закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за земеделските производствени дейности и/или за създаване и/или презасаждане на трайни насаждения; 
5. Разходи за закупуване на сгради, помещения и друга недвижима собственост, необходими за изпълнение на проекта, предназначени за земеделските производствени дейности на територията на МИГ; 

6. Разходи за закупуване, включително чрез финансов лизинг, на специализирани земеделски транспортни средства, като например: камиони, цистерни за събиране на мляко, хладилни превозни средства за транспортиране на продукция, превозни средства за транспортиране на живи животни и птици; 

II. РАЗХОДИ ЗА СМР

7. Разходи за строителство или обновяване на сгради и на друга недвижима собственост, използвана за земеделското производство, включително такава, използвана за опазване компонентите на околната среда

III.РАЗХОДИ ЗА НЕМАТЕРИАЛНИ АКТИВИ
8. Разходи за достигане съответствие с нововъведени стандарти на ЕС, включително чрез финансов лизинг;

9. Разходи за достигане на съответствие със съществуващи стандарти на ЕС- за млади земеделски стопани, получаващи финансова помощ по мярка 6;
10.  Разходи за достигане на съответствие с международно признати стандарти, свързани с въвеждане на системи за управление на качеството в земеделските стопанства, въвеждане на добри производствени практики, подготовка за сертификация; 

11.  Разходи за закупуване на софтуер, включително чрез финансов лизинг; 

12.  Разходи за ноу-хау, придобиване на патенти права и лицензи, за регистрация на търговски марки и процеси, необходими за изготвяне и изпълнение на проекта.
IV. РАЗХОДИ ЗА УСЛУГИ

13. Разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнение.
Период за прием и място за подаване на проекти;
Начало на прием: 14.12.2018 г.             Първи краен срок – 08.02.2019 г., 17.00 часа 

Бюджет на приема – 300 000,00 лева
Начало на прием: 01.08. 2019 г.              Втори краен срок  – 30.09.2019 г., 17.00 часа

Бюджет на приема - остатъчни средства след приключване на първи прием, в случай че са налични такива.  
Проектните предложения по настоящата процедура се подават само по електронен път чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg 
Минимален и максимален размер на финансовата помощ, предоставяна за проект;

Минимален размер на общите допустими разходи за проект - 20 000 лева

Максимален размер на общите допустими разходи за проект - 100 000 лева
Минимален размер на безвъзмездната финансова помощ: 10 000 - 12 000 лева в зависимост от указанията за кандидатстване посочени в т. 10 „Процент на съфинансиране“.

Максимален размер на безвъзмездната финансова помощ: 50 000 - 60 000 лева в зависимост от указанията за кандидатстване посочени в т. 10 „Процент на съфинансиране“.

Интензитет на Финансовата помощ

Финансовата помощ е в размер 50 на сто от общия размер на допустимите за финансово подпомагане разходи. Финансовата помощ се увеличава с 10 на сто за: 

1. проекти, представени от млади земеделски стопани; 

2. интегрирани проекти, включително и такива, свързани със сливания на организации на производителите; 

3. проекти, които се изпълняват в обхвата на необлагодетелствани райони; 

4. проекти за колективни инвестиции, представени от юридически лица, включващи от 6 до 10 земеделски стопани;
5. за инвестиции, изцяло свързани с изпълнявани от кандидата ангажименти по мярка 11 „Биологично земеделие“ от ПРСР 2014 – 2020 г. или сходни ангажименти по мярка 214 „Агроекологични плащания“, направление „Биологично земеделие“ от ПРСР 2007 – 2013 г. и за кандидати, които са заявили подпомагане по мярка 11 „Биологично земеделие“ от ПРСР 2014 – 2020 г. към датата на кандидатстване и към момента на подаване на заявка за плащане са одобрени и изпълняват ангажимент по мярка 11 „Биологично земеделие“ от ПРСР 2014 – 2020 г;
6. за проекти за колективни инвестиции, представени от юридически лица, включващи над 10 земеделски стопани и/или групи/организации на производители.

Максимално комбинирано подпомагане – 60 % от общия размер на допустимите за финансово подпомагане разходи.
Критерии за избор на проекти и тяхната тежест;
	Критерии
	Точки

	1. Кандидатът е млад фермер, който е физическо лице или едноличен търговец на възраст от 18 навършени до 40 не навършени години, към датата на кандидатстване
	15

	2. Дейностите по проекта са в областта на производството на етерично маслени култури и/или трайните насаждения

- над 30 % от инвестициите са в посочените сектори – 5
- над 50 % от инвестициите са в посочените сектори - 10
- над 75 % - от инвестициите са в посочените сектори - 15
	15

	3. Проектът създава нови работни места

· до 2 работни места – 5 точки 

· над 2 работни места – 10 точки


	10

	4. Дейностите по проекта се осъществяват в землищата на селата Боримечково, Калугерово, Церово, Лесичово, Баня, Бъта, Оборище, Поибрене, Елшица, Попинци, Левски, Блатница, Свобода и градовете Панагюрище и Стрелча.
	10

	5. Иновативност - въвеждане на нови за територията практика, и/или услуга и/или продукт в предприятието - над 30 % от допустимите инвестиционни разходи по проекта са свързани с иновации в стопанството
	10

	6. Минимум 10 % от допустимите инвестиционни разходи са за подобряване на енергийната ефективност на предприятието
	10

	7. Кандидатът не е получавал подкрепа от Общността за подобна инвестиция
	10

	8. Проектът включва дейности с позитивен принос към околната среда

- над 30 % - от инвестициите са насочени към дейности, опазващи околната среда - 3 т.

- над 50 % от инвестициите са насочени към дейности, опазващи околната среда - 5 т.
	5

	9. Проектът предвижда използването на местни доставчици на стоки и/или услуги
	5

	10. Оценка на  Бизнес план /реалистичност, качество и съвместимост с целите и приоритетите на Стратегията на МИГ 

· Реалистичност и качество на бизнес плана -5 т

БП е реалистичен и изпълним, но не добре обоснован - 3 точки

Бизнес планът е реалистичен, добре обоснован и изпълним - 5 точки
· Проектът на бенефициента допринася за постигане целите и приоритетите на Стратегията на МИГ – 5 т.

- Дейностите са насочени към постигане на целите и приоритетите на Стратегията за ВОМР;

-
Очакваните резултати от изпълнение на дейностите ще допринесат за постигане на заложените в проекта индикатори;

-
В проектното предложение не се съдържат недопустими дейности;

Три от горепосочените критерии са изпълнени – 5 точки

Два от горепосочените критерии са изпълнени – 3 точки

Един от горепосочените критерии е изпълнен – 1 точка

Няма посочена информация или представената  информация няма отношение към съответния критерий – 0 точки
	10

	ОБЩО 
	100




Лице/а за контакт и място за достъп до подробна информация:
Лучко Македонски, Изпълнителен директор – тел. 0882270816, e-mail: lagpsl@abv.bg;
Нонка Костова, Експерт прилагане на СВОМР – тел. 0882270815, e-mail: lagpsl@abv.bg
МИГ „Панагюрище, Стрелча, Лесичово“ гр. Панагюрище, ул. „ Макгахан“ № 2, офис 2 А

